CELEX: 32012R1129
Language: hr
Date: 2012-11-26 00:00:00
Title: Provedbena uredba Komisije (EU) br. 1129/2012 od 26. studenoga 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               268
            
         32012R1129
   
               L 331/17
            
            
               SLUŽBENI LIST EUROPSKE UNIJE
            
            
               26.11.2012.
            
         
      PROVEDBENA UREDBA KOMISIJE (EU) br. 1129/2012
   od 26. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. studenoga 2012.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Komplet koji je pakiran za maloprodaju sastoji se od:
               
                           —
                        
                        
                           2 paketa igraćih karata,
                        
                     
                           —
                        
                        
                           300 žetona za poker,
                        
                     
                           —
                        
                        
                           žeton za djelitelja,
                        
                     
                           —
                        
                        
                           DVD s uputama.
                        
                     Dostavljen je u aluminijskoj kutiji čija je unutrašnjost posebno opremljena da može sadržavati predmete.
               Predmeti se koriste zajedno u svrhu igranja pokera. Žetoni i DVD su dodaci igraćim kartama i ne mogu se koristiti odvojeno.
               (*) Vidjeti sliku.
            
            
               9504 40 00
            
            
               Razvrstavanje se utvrđuje odredbama Općih pravila 1., 3(b), 5(a) i 6. za tumačenje kombinirane nomenklature i tekstom oznaka KN 9504 i 9504 40 00.
               Proizvodi se pakiraju zajedno za obavljanje posebne aktivnosti igranja pokera i stoga ispunjavaju kriterije za razvrstavanje kao roba pakirana u maloprodajne komplete.
               Igraće karte su osnova kompleta, ostali artikli su dodatni.
               Posebno opremljena kutija koja sadržava komplet proizvoda razvrstava se zajedno s proizvodima.
               Komplet se razvrstava pod oznaku KN 9504 40 00 kao igraće karte.
            
         
               
                           (*)
                        
                        
                           Slika je isključivo informativne naravi.